11. augusts

11. augusts ir gada 223. diena pēc Gregora kalendāra (224. garajā gadā). Līdz gada beigām ir atlikušas 142 dienas.

Vārda dienas 
Liega, Olga, Zigita, Zita

Notikumi 
 1804. gads — Francis II Hābsburgs kļuva par Austrijas imperatoru.
 1919. gads — Vācijā pieņemta Veimāras konstitūcija.
 1920. gads — starp Latviju un Padomju Krieviju noslēgts Latvijas—Krievijas miera līgums.
 1929. gads — "Mazulis" Rūts kļuva par pirmo beisbolistu, kas karjerā sasniedzis 500 mājas skrējienu robežu.
 1945. gads — norisinājās antisemītisks ekscess, kas vēsturē iegājis kā Krakovas grautiņš.
 1960. gads — Čada ieguva neatkarību no Francijas.
 2020. gads — Krievijas prezidents Vladimirs Putins paziņoja, ka Krievija ir apstiprinājusi pasaulē pirmo COVID-19 vakcīnu Gam-COVID-Vac (Sputnik V).

Dzimuši 
 1086. gads — Heinrihs V (Heinrich V.), Svētās Romas imperators (miris 1125. gadā)
 1837. gads — Marī Fransuā Sadī Karno (Marie François Sadi Carnot), Francijas prezidents (miris 1894. gadā)
 1867. gads — Frederiks Kīpings (Frederick Keeping), britu riteņbraucējs, olimpiskās sudraba medaļas ieguvējs (miris 1950. gadā)
 1875. gads — Daniels Subērāns (Daniel Soubeyran), franču airētājs, olimpiskās sudraba medaļas ieguvējs (miris 1959. gadā)
 1892. gads — Vladislavs Anderss (Władysław Anders), Polijas ģenerālis un politiķis (miris 1970. gadā)
 1935. gads — Jānis Zābers, latviešu operdziedātājs (miris 1973. gadā)
 1938. gads — Voldemārs Lobiņš, latviešu aktieris (miris 2021. gadā)
 1943. gads — Pervezs Mušarafs (پرويز مشرف, Pervez Musharraf), Pakistānas prezidents (miris 2023. gadā)
 1948. gads — Jans Palahs (Jan Palach), čehu students (miris 1969. gadā)
 1950. gads:
 Iļja Baskins (Elya Baskin, Илья Баскин), Rīgā dzimis ebreju izcelsmes amerikāņu aktieris
 Stīvs Vozņaks (Steve Wozniak), amerikāņu datorinženieris, programmētājs, Apple Computer līdzdibinātājs
 1957. gads — Ians Stjuarts Donaldsons (Ian Stuart Donaldson), angļu mūziķis (1993. gadā)
 1961. gads — Frederiks Starkovs (Frederick Sturckow), ASV kosmonauts
 1965. gads — Vaiola Deivisa (Viola Davis), amerikāņu aktrise
 1967. gads — Džo Rogans (Joe Rogan), amerikāņu komiķis, aktieris un sporta komentētājs
 1983. gads — Kriss Hemsvorts (Chris Hemsworth), austrāliešu aktieris
 1984. gads:
 Lukašs di Grasi (Lucas di Grassi), Brazīlijas autosportists
 Gatis Jahovičs, latviešu basketbolists

Miruši 
 1456. gads — Jānošs Huņadi (Hunyadi János), ungāru karavadonis (dzimis ap 1406. gadu)
 1464. gads — Kūzas Nikolajs (Nicolaus Cusanus), vācu filozofs (dzimis 1401. gadā)
 1841. gads — Johans Frīdrihs Herbarts (Johann Friedrich Herbart), vācu filozofs un psihologs (dzimis 1776. gadā)
 1919. gads — Endrū Kārnegijs (Andrew Carnegie), amerikāņu uzņēmējs un mecenāts (dzimis 1835. gadā)
 1939. gads — Zīgfrīds Flešs (Siegfried Flesch), austriešu paukotājs (dzimis 1872. gadā)
 1963. gads ― Oto Vāle (Otto Wahle), austriešu peldētājs, trīs olimpisko medaļu ieguvējs (dzimis 1879. gadā)
 1995. gads — Alonzo Čerčs (Alonzo Church), ASV matemātiķis (dzimis 1903. gadā)
 2014. gads — Robins Viljamss (Robin Williams), amerikāņu aktieris (dzimis 1951. gadā)
 2022. gads — Manuels Oheda (Manuel Ojeda), meksikāņu televīzijas un kino aktieris (dzimis 1940. gadā)

Svētku un piemiņas dienas 
 Neatkarības diena (Čada)
 Brīvības cīnītāju piemiņas diena (Latvija)

Augusts